तिलहर। अध्यक्ष पद के भाजपा प्रत्याशी देवेन्द्र गुप्ता के समर्थको ने नगर में बाइक रैली निकाली और मतदाताओं से चुनाव जिताने की अपील की। निर्दलीय प्रत्याशी इमरान खां ने हिंदू पट्टी, भक्सी, घेरचौबा, चौहटियां में जनसंपर्क के दौरान कहा कि चेयरमैन बनने पर नगर की कोई गली कच्ची नहीं रहेगी। स्ट्रीट लाइट और पानी प्रत्येक क्षेत्र में पहुंचाया जायेगा। उनके साथ जाहिद, फुरकान, बशीर खां, रामपाल गंगवार, मुकेश, हिरासत खां आदि रहे। निर्दलीय प्रत्याशी सुशील कुमार गुप्ता उर्फ बबलू ने बनवारीपुर, सिंह कालोनी, मधुवन कालोनी, बहादुरगंज में वोट मांगे। उनके साथ कमलेश गुप्ता, ममतेश गुप्ता, हरीमोहन गुप्ता, संजीव अग्रवाल, प्रेमपाल सिंंह, चन्द्रकिशोर गुप्ता आदि रहे।